CELEX: 62018CN0654
Language: bg
Date: 2018-10-18 00:00:00
Title: Дело C-654/18: Преюдициално запитване от Verwaltungsgericht Stuttgart (Германия), постъпило на 18 октомври 2018 г. — Interseroh Dienstleistungsgesellschaft mbH gegen SAA Sonderabfallagentur Baden-Württemberg GmbH

28.1.2019   
            
            
               BG
            
            
               Официален вестник на Европейския съюз
            
            
               C 35/8
            
         
      Преюдициално запитване от Verwaltungsgericht Stuttgart (Германия), постъпило на 18 октомври 2018 г. — Interseroh Dienstleistungsgesellschaft mbH gegen SAA Sonderabfallagentur Baden-Württemberg GmbH
      (Дело C-654/18)
      (2019/C 35/10)
      Език на производството: немски
      
         Запитваща юрисдикция
      
      Verwaltungsgericht Stuttgart
      
         Страни в главното производство
      
      
         Жалбоподател: Interseroh Dienstleistungsgesellschaft mbH
      
         Ответник: SAA Sonderabfallagentur Baden-Württemberg GmbH
      
         Преюдициални въпроси
      
      
                  1.
               
               
                  Следва ли член 3, параграф 2 от Регламент (ЕО) № 1013/2006 (1),
                  съгласно който превозите на следните отпадъци, предназначени за оползотворяване, са предмет на общите информационни изисквания, определени в член 18, ако количеството превозвани отпадъци надвишава 20 kg:
                  
                              a)
                           
                           
                              отпадъците, изброени в приложени[е] III или IIIБ;
                           
                        
                              б)
                           
                           
                              смеси, които не са класифицирани в нито една позиция в приложение III, на два или повече от отпадъците, изброени в приложение III, при условие че съставът на тези смеси не застрашава екологосъобразното им оползотворяване и при условие че тези смеси са изброени в приложение IIIA, в съответствие с член 58,
                           
                        да се тълкува в смисъл, че смеси от отпадъци от хартия, картон и хартиени изделия — съставени по такъв начин, че взети поотделно, съответните съставящи ги отпадъци попадат в обхвата на първите три тирета от позиция B3020 от приложение IX към Базелската конвенция — и освен това съдържат допълнително до 10 % примеси, попадат в обхвата на код B3020 по Базелската конвенция и следователно спрямо тях се прилагат общите информационни изисквания по член 18, а не задължението за нотифициране съгласно член 4?
                  Ако отговорът на първия въпрос е отрицателен:
               
            
                  2.
               
               
                  Следва ли член 3, параграф 2 от Регламент (ЕО) № 1013/2006,
                  съгласно който превозите на следните отпадъци, предназначени за оползотворяване, са предмет на общите информационни изисквания, определени в член 18, ако количеството превозвани отпадъци надвишава 20 kg:
                  
                              a)
                           
                           
                              отпадъците, изброени в приложени[е] III или IIIБ;
                           
                        
                              б)
                           
                           
                              смеси, които не са класифицирани в нито една позиция в приложение III, на два или повече от отпадъците, изброени в приложение III, при условие че съставът на тези смеси не застрашава екологосъобразното им оползотворяване и при условие че тези смеси са изброени в приложение IIIA в съответствие с член 58,
                           
                        да се тълкува в смисъл, че смеси от отпадъци от хартия, картон и хартиени изделия — съставени по такъв начин, че взети поотделно, съответните съставящи ги отпадъци попадат в обхвата на първите три тирета от позиция B3020 от приложение IX към Базелската конвенция — и освен това съдържат допълнително до 10 % примеси, не могат да се класифицират в точка 3, буква ж) от приложение IIIA и следователно спрямо тях не се прилагат общите информационни изисквания по член 18, а задължението за нотифициране съгласно член 4?
               
            
         (1)  Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци, публикуван в Официален вестник на Европейския съюз от 12.7.2006 г., L 190, стр. 1; Специално издание на български език, 2007 г., глава 15, том 16, стр. 172)